ભારતીય કેપ્ટન વિરાટ કોહલીએ ઈંગ્લેન્ડ સામેની ત્રીજી ટેસ્ટમાં કમાલ કર્યો હતો. મેચના ત્રીજા દિવસે બીજી ઈનિંગ દરમિયાન વિરાટ કોહલીએ 103 રનની શાનદાર ઈનિંગ રમી હતી. ટેસ્ટ ક્રિકેટમાં વિરાટ કોહલીની આ 23મી સદી છે. એક વેબસાઈટના જણાવ્યાનુસાર વિરાટને આ સિદ્ધિ મેળવતા માત્ર સાત વર્ષ લાગ્યાં હતાં. ભારતના મહાન બેટ્સમેન સચિન તેંદુલકર સાથે જો સરખામણી કરવામાં આવે તો વિરાટ કોહલીએ ચાર વર્ષ પહેલા જ આ રેકોર્ડ બનાવ્યો છે. વિરાટે 2011માં ટેસ્ટ ડેબ્યૂ કર્યું હતું અને આટલા ટૂંકા સમયમાં આ ઉપલબ્ધિ મેળવી હતી.